चोटी की 100 खिलाड़ियों में शामिल होने के लिए खेलेंगी सानिया  
भारतीय टेनिस तारिका सानिया मिर्जा नए साल में फिर से दुनिया की चोटी की 100 खिलाड़ियों में शामिल होने के उद्देश्य से कोर्ट पर उतरेंगी।
भारतीय टेनिस तारिका सानिया मिर्जा नए साल में फिर से दुनिया की चोटी की 100 खिलाड़ियों में शामिल होने के उद्देश्य से कोर्ट पर उतरेंगी। सानिया डब्ल्यूटीए की ताजा विश्व रैंकिंग में 104वें स्थान पर बनी हुई हैं।

	पिछले साल घुटने की चोट के कारण अमेरिकी ओपन के बाद किसी भी टूर्नामेंट में भाग नहीं ले पाने वाली सानिया के 656 रैंकिंग अंक हैं और शुरुआती टूर्नामेंटों में अच्छे प्रदर्शन से वह शीर्ष 100 में फिर से स्थान बना सकती हैं। युगल में सानिया का लक्ष्य चोटी की दस खिलाड़ियों में शामिल होना होगा। वह अभी युगल में 11वें स्थान पर हैं।